АҞӘА, абҵара 13 - Sputnik. Азербаиџьантәи ар Ермантәыла икарыжьыз урыстәылатәи авертолиот Ми-24 арыцҳара, абырсааҭк ала ахара зхароу иахьырхәра иазыхиоуп ҳәа ахьырҳәаз иалнаршеит Азербаиџьан аҭамзаара ишьҭанаҵаз адкылара иҳәеит Урыстәыла ахада ипресс-маӡаныҟәгаҩ Дмитри Песков, RT аинтервиу аҭо.
"Ари рыцҳараҵәҟьоуп. Иҭахеит ҩыџьа ҳаруаа. Азербаиџьан ахада аусҭҵаара амҩаԥгара ишазыхиоу, ахара зду ирыхәҭо ишақәдыршәо азы иаразнакала иҟаиҵаз аҳәамҭа раҭамзаара ишьҭарҵаз ҳадаҳкылартә еиԥш иҟарҵеит", - ҳәа иҳәеит иара.
Уаанӡа, Урыстәыла ахада Владимир Путини Атәылахьчара аминистрра анапхгареи минуҭктәи аҿымҭрала иргәаладыршәеит иҭахаз Ми-24 аекипаж.
Абҵара 9 рзы урыстәылатәи авертолиот Ми-24 Азербаиџьан аҳәаа ааигәара адгьыл аҟынтәи иеихсын. Ҩыџьа аԥрыҩцәа ҭахеит, аӡәы ахәрақәа иоуит.
Азербаиџьан рҿы рықәшаҳаҭхеит машәырны урыстәылатәи авертолиот Ми-24 шкарыжьыз азы, аҭамзаарагьы шьҭарҵеит.
Азербаиџьан ахада Ильхам Алиеви Владимир Путини реицәажәараан иҳәеит ахара зхароу рықәнага ишақәыршәахо.
Иара убас шәаԥхьар ҟалоит:
Азербаиџьан аҳәамҭа ҟарҵеит урыстәылатәи авертолиот шкарыжьыз азы
АҞӘА, лаҵара 6 - Sputnik. Апроект "Ԥсра зқәым архәҭа онлаин" ҩышықәса ирықәуп имҩаԥысуеижьҭеи. Азыҳәақәа рыдкылара иалагеит ҩымчыбжь раԥхьа. Ари аамҭа иалагӡаны уаанӡатәи 2,5 миллион анкета ирыцлеит даҽа 800 000 анкета.
Акциа адгылара арҭеит ааигәа зыԥсҭазаара иалҵыз СССР жәлар рартист, Урыстәыла ԥсра зқәым архәҭа ацхантәаҩ Васили Семион-иԥа Лановои иԥшәмаԥҳәыс Ирина Купченко, Урыстәыла жәлар рартист Олег Газманов, атеатри акинои рактиор Игор Петренко, ашәаҳәаҩ Полина Гагарина.
Ҵыԥх архәҭа ддырбон 20 мшы инареиҳаны. Сынтәа арбарақәа еихшахоит регионла.
Азхьаԥшра ду аҭахоит акибершәарҭадара, иара убасгьы ироуа азыҳәақәа рхылаԥшра. Арратә цәгьоуцәа архәҭатә колоннақәа ирыламшәарц аус руеит 12 000-ҩык амодераторцәа. Еизо аинформациа рацәа иахҟьаны уи агәаҭара аамҭа агоит.
Амодераторцәа иԥыркхьеит анацист цәгьоуцәа рфотосахьақәа архәҭа алашәара. Урҭ афотосахьақәа назышьҭыз рхаҭарақәа рзы ашәҟәқәа нашьҭуп Урыстәыла ашьаусҭҵааратә еилакы ахь. Сынтәа идырӷәӷәеит анацизм ареабилитациазы аҭакԥхықәра.
Ауснагӡатә иалагоит лаҵара 9 асааҭ 15:00 рзы.
Уи уахәаԥшыр ҟалоит апроект асаит аҿы, асоциалтә ҳақәа ВКонтакте, "Одноклассники" рҿы, ателеканалқәеи онлаин кинотеатрқәа ОККО, IVI.RU, MORE.TV ронлаин платформаҿи. Апроект аиҿкааҩ: ООД "Урыстәыла ԥсра зқәым архәҭа". Апроект апартнерцәа: ПАО Аҵәахбанк, Mail.ru Group, ВОД "Аиааира аволонтиорцәа".
АҞӘА, мшаԥы 5 - Sputnik. Урыстәыла аҳауа-космостә мчқәа аверталиотқәеи аҳаирпланқәеи Аиааира амш азтәи ауснагӡатәқәа рҳәаа иҭагӡаны аҽазыҟаҵарақәа мҩаԥыргеит. Абри атәы ааицҳауеит РИА Новости акорреспондент.
76 арратә ҳаиртә техника злахәыз авиациа апарадтә еишьҭагыла Ашҭа Ҟаԥшь иахыԥрааит. Аԥыррақәа мҩаԥысуан 180 - 550 метра аҩаӡараҿы, сааҭк ала 200 -550 километра аццакыра рыманы.
Раԥхьаӡа акәны сынтәа апарад аҳаиртә хәҭа аадыртуеит атранспорт верталиотқәа Ми-26, урҭ ирышьҭагылоуп авертолиотқәа Ми-8, Ми-35, Ка-52 аԥырратә гәыԥ "Беркуты" Ми-28Н рыла.
Аҽазыҟаҵарақәа хдыркәшеит аҳаирпланқәа МиГ-31К, Су-57, "Русские витязи" (Су-30СМ), "Стрижи" (МиГ-29).
Традициа ҳасабла аҵыхәан игылан ажәыларатә ҳаирпланқәа Су-25.
РИА Новости адыррақәа рыла аҽазыҟаҵара хада мҩаԥгахоит лаҵара 7 рзы.
Лаҵара 9 рзы апарад иалахәхоит 12 000-ҩык руаа, 190 ак арратә техника.
Sputnik
Аныҳәатә ҽазыҟаҵарақәа Аҟәа ирылагеит лаҵара 3 рзы. Абри амш аҽны имҩаԥысит Аԥсны аҳәынҭқарратә камертә оркестри Москва аҳәынҭқарратә капеллеи рконцерт.
Аибашьра аветеранцәа алархәны афотоцәыргақәҵа "Аиааира ахаҿқәа. Ҳара ҳгәалашәареи ҳгәадуреи" Иван Папасқьыр ихьӡ зху Амилаҭтә библиотекаҿы лаҵара 5 рзы иаадыртит.
Лаҵара 6 рзы аҟәатәи ашколхәыҷқәа рзы аибашьра иазку акиносахьақәа дырбара мҩаԥысуан.
Лаҵара 9 рзы, Аиааира амш аҽны, Аҟәа Диоскураа рыԥшаҳәаҿы Идырым асолдаҭ ибаҟа аҿаԥхьа ашәҭшьыҵәрақәа рышьҭаҵара ацеремониеи амитинги аадыртуеит асааҭ 10:00 рзы. Асааҭ 11:00 рзы Аԥсни Урыстәылеи рыруаа рымҩасра еиҿкаахоит. Асааҭ 9:00 рзы итрадициахаз "Ԥсра зқәым архәҭа" ақалақь агәы иалсуеит. Асааҭ 14:00 рзы маланыҟәала аицлабра "Сабду, аиааираз иҭабуп" акциа мҩаԥгахоит. Амш ахи-аҵыхәеи ақалақь иалыҩуеит аибашьра аамҭазтәи ашәақәа, амузыка.
Гагра аныҳәатә уснагӡатәқәа аадыртуеит Идырым асолдаҭ ибаҟа аҿаԥхьа ашәҭқәа рышьҭаҵара ацеремониала асааҭ 10:00 рзы. Нас имҩаԥысуеит акәашаратә ансамбльқәа рконцерт. Аветеранцәа аҳамҭақәа рыҭахоит.
Асааҭ 10:00 рзы В.И. Ленин ихьӡ зху апарк аҿы игылоу Идырым асолдаҭ ибаҟа амҵан ашәҭқәа шьҭарҵоит. Асааҭ 11:00 рзы Дәрыԥшь ақыҭан имҩаԥгахоит аҽырыҩрақәа.
Гәылрыԥшь араион аҿы Аиааира амш азгәаҭара хацыркхоит Идырым асолдаҭ ибаҟа аҿаԥхьа ашәҭшьыҵәрақәа рышьҭаҵарала. Асааҭ 12:00 рзы Смецкои ихьӡ зху асанатори аҿы имҩаԥгахоит аконцерт. Гәылрыԥшь ауааԥсыра ирылшоит маланыҟәала аицлабра "Сабду, аиааираз иҭабуп" акциа иалахәхар. Лаҵара 9 ауха аныҳәатә салиут халарҵоит, ашәҭргьагьақәа амшынӡ ихырҵоит.
Очамчыра араион аҿы аныҳәатә уснагӡатәқәа Кәтол ақыҭан аҽырыҩра амҩаԥгарала ихацыркхеит. Лаҵара 9 рзы Очамчыра, Идырым асолдаҭ ибаҟахьы инеиуеит араион ауааԥсыра. Асааҭ 11:00 рзы имҩаԥгахоит аконцерт.
Тҟәарчал аныҳәа аадыртуеит асааҭ 12:00 рзы 1941-1945 шықәсқәа раан иҭахаз асолдаҭцәа рбаҟахьы анеирала. Анаҩс Акультура ахан аҿы имҩаԥысуеит аконцерт.
Гал ашҭа хадаҿы арратә музыка арҳәарала ауснагӡатәқәа ирылагоит. Имҩаԥгахоит ахәыҷқәа рыхәмаррақәа, асахьаҭыхратә цәыргақәҵа, акаҭран аҿы асахьа аҭыхра, имҩаԥгахоит "Ԥсра зқәым архәҭа" акциа, амитинг. Асааҭ 12:30 рзы галаа урыстәылатәи аҳәаахьчаҩцәа злахәу ауснагӡатәқәа рыдгалахоит.
Иара убас шәаԥхьар ҟалоит: